稻米

稻米，係草本稻屬植物嘅種子，係世上其中一種重要嘅穀物，產量只係少過粟米排第二，而家地球一半人口都食稻米。煮熟咗嘅米叫「飯」，亦都可以磨粉整其他嘢食，例如米粉同河粉。

稻米可以跟米身長度分做兩大類：長身嘅絲苗同短身嘅珍珠米，當中絲苗可以再細分唔同品種，譬如原產泰國嘅茉莉香米。另外稻米又可以跟黏性分做兩大類：無咁黏嘅粘米同比較黏嘅糯米。